BWG วิ่ง 15% ทะลุเป้า 0.53 บ. โบรกฯเตือนพื้นฐานไม่เด่น-ปี 63 เสี่ยงขาดทุน 110 ลบ.
BWG วิ่ง 15% เกินเป้า 0.53 บ. โบรกฯเตือนพื้นฐานไม่เด่น-ปี 63 เสี่ยงขาดทุน 110 ลบ.
BWG วิ่ง 15% เกินเป้า 0.53 บ. โบรกฯเตือนพื้นฐานไม่เด่น-ปี 63 เสี่ยงขาดทุน 110 ลบ.
17 ธ.ค. 2563

ผู้สื่อข่าวรายงานว่า ราคาหุ้นบริษัท เบตเตอร์ เวิลด์ กรีน จำกัด (มหาชน) หรือ BWG ล่าสุด ณ เวลา 11.08 น. อยู่ที่ระดับ  0.54 บาท ปรับตัวขึ้น 0.07 บาท หรือ 14.89% ด้วยมูลค่าการซื้อขาย 126.49 ล้านบาท
ทั้งนี้ บล.ทรีนีตี้ ระบุในบทวิเคราะห์ฯคงคำแนะนำ “ถือ” หุ้นบมจ.เบตเตอร์ เวิลด์ กรีน (BWG) ราคาเป้าหมายปี 2564 ที่ 0.53 บาท พื้นฐานปัจจุบันยังไม่มีความน่าสนใจเฉพาะตัวที่โดดเด่น แม้ว่าบริษัทจะมีเสถียรภาพมากขึ้นจากธุรกิจโรงไฟฟ้า (สัดส่วนรายได้ 35%) แต่ธุรกิจกำจัดขยะ (สัดส่วนรายได้ 62%) ยังมีความเสี่ยงของการแข่งขัน และธุรกิจก่อสร้างยังมีความไม่แน่นอนของรายได้
พร้อมปรับประมาณปี 2563 ลงเป็นขาดทุน 110 ล้านบาท จากผลขาดทุนของโครงการงานขุดลอกตะกอน โดย 9 เดือนปี 63 บริษัทมีผลขาดทุนรวมทั้งสิ้น 124 ล้านบาท ซึ่งประเมินว่าในไตรมาส 4/63 กำไรของบริษัทจะกลับมาอยู่ในระดับ 10-15 ล้านบาท  จากธุรกิจไฟฟ้าที่มีรายได้สม่ำเสมอ และกำจัดขยะ และยังคงประมาณการกำไรปี 2564 ที่ 49 ล้านบาท
โดย BWG รายงานผลการดำเนินงานในไตรมาส 3/63 ขาดทุน 146 ล้านบาท จากการบันทึกผลขาดทุนของโครงการงานขุดลอกตะกอนซึ่งขนาดของตะกอนที่ขุดได้นั้น ไม่เป็นไปตามที่ TOR ระบุไว้ ส่งผลให้บริษัทต้องบันทึกค่าใช้จ่ายเพิ่มขึ้นประมาณ 155 ล้านบาท ซึ่งบริษัทได้บันทึกไว้ในไตรมาสนี้ทั้งจำนวน ถ้าไม่นับรวมรายจ่ายเพิ่มดังกล่าวบริษัทจะมีกำไรราว 9 ล้านบาท
 